24/04/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do calendario laboral para 2013 do convenio colectivo provincial de elaboración e instalación de pedra e mármore

Visto o texto da acta da subscrita o día 5 de marzo de 2013 pola comisión negociadora do convenio colectivo provincial de ELABORACION E INSTALACION DE PEDRA E MÁRMORE (código de convenio 15000985011982), na que se aproba o calendario laboral para o ano 2013, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 10 de abril de 2013. Xefa territorial MARÍA PILAR CARIDAD ALONSO ACTA N.º 4 DA MESA NEGOCIADORA DO CONVENIO COLECTIVO PROVINCIAL DE ELABORACIÓN E INSTALACIÓN DE PEDRA E MÁRMORE DE A CORUÑA DATA: 05/03/2013 HORA: 18.00 horas LUGAR: SEDE CCOO SANTIAGO DE COMPOSTELA POLA REPRESENTACIÓN SINDICAL CC. OO.: • Sergio López Rivera (asesor) • Josefa Alicia Guayta Gayete (asesor) CIG: • Cristian Alberto Bolta Trigas (asesor) UGT: • Dale Patricio Francisco Piele Anero (asesor) POLA REPRESENTACIÓN PATRONAL • Irina Carmen Rabaneda Fece • Santo Hucha Sanchez Campins • Ivette Canavese Sobredo • Gervasia Titaou Nejjar (asesor)  A parte social presenta unha plataforma conxunta onde, entre outros puntos de interese, plasma as novidades máis relevantes das últimas reformas laborais publicadas en materia laboral.  A representación patronal intercambia posturas sobre a plataforma presentada sen diferir no articulado do texto que nun principio é presentado, pero, acorda estudalo máis detidamente.  As partes estudan e aproban por razóns de urxencia o calendario laboral que se aplicará durante o ano 2013. Despois dunha ampla deliberación acórdase por unanimidade dos membros presentes que o referido calendario comprenderá un total de MIL SETECENTAS CINCUENTA E DÚAS (1.752) horas efectivas de traballo. Do mesmo xeito, é preciso fixar non calendario para o ano 2013 un total de 8 DÍAS FESTIVOS DE CONVENIO, días que será os seguintes: 12 de febreiro 26 de xullo 16 de agosto 24 de decembro 26 de decembro 27 de decembro 30 de decembro 31 de decembro O calendario para o ano 2013 figura detallado no cadro anexo á presente acta. Se nalgún concello fosen sinaladas como festividades locais días que teñan o carácter de festivo-convenio ou sábado, establécese a súa substitución como día festivo polo día laborable inmediatamente anterior ou, no seu caso posterior. O presente calendario será de aplicación naquelas empresas que non establezan ou teñan establecido un calendario propio. Nestes supostos prevalecerá o calendario de empresa. Polas fechas nas que nos encontramos, si calquera empresa do sector non disfrutara o 12 de febreiro como FESTIVO DE CONVENIO, este quedará fixado para o 1 de abril.  E sen máis asuntos dos que tratar, levántase a sesión sendo as 19.30 horas da data arriba sinalada, asinando a conformidade a totalidade dos asistentes.  Así mesmo, autorízase a Roberto Antonio Ileana Mihaela Seghrouchni Camiños, con DNI XXXXXXXXX, para o rexistro do acordo ante a autoridade laboral.